April | 2018 | rondomtaliedraai
Posted on April 29, 2018 by rondomtaliedraai
As mens mens stil gaan sit en kyk terug op jou lewe, en jy is pynlik eerlik, sien jy duidelik hoe sekere gebeure jou lewe in 'n sekere rigting laat beweeg het. As 'n mens dan dieselfde met die afgelope week doen, sien jy dieselfde patroon. Jy sien dit wat jy gedoen het, beïnvloed ander mense en wat hulle doen en sê en anders om. Jy besef hoeveel mense omgee en hoe as jy dit waardeer. Ons het altyd die vryheid om positief te lewe. Om die hele tyd te kerm en kla en ander te beskuldig, voeg geen waarde by jou lewe nie.
Hoop jy het 'n super naweek. Ek hoop daar is iets vir jou wenslysie, maar dat jy ten minste sal glimlag!
Posted on April 27, 2018 by rondomtaliedraai
Vryheid is 'n keuse sê ons vriend Abrham en vriend Sarel beweer sy Volk is nie vry nie… Ek is lankal oor die stadium dat ek my wil ontstel oor dinge waaraan ek min kan verander. Dis dan ook dat ek die vryheid gebruik om politieke partye almal oor dieselfde kam te skeer. Die een is regtig nie beter as die ander nie. Ek verstaan nie die binnegevegte nie. Ek verstaan nie waarom hulle soveel tyd en geld bestee om hulle kollegas by te kom nie. Aan die ander kant is daar seker nog nooit 'n groep in hierdie land gewees wat kon saamstem nie.
Geniet jou Vryheidsdag… en bowe alles, kies om gelukkig te wees. Dankie vir die deelneem/inloer. Ek hoop jy sal die naweek geniet.
Posted on April 25, 2018 by rondomtaliedraai
Posted on April 20, 2018 by rondomtaliedraai
Eerlikheid is hoog op my lysie vir 'n goeie lewe. As mens eerlik 'n fout maak hoef jy nie 'n verskoning uit te dink nie. Ek het nie veel om weg te steek nie en daarom is my FB-profiel op Public gestel. Dalk is dit dom en kan mens aangeval word en jou inligting onregmatig gebruik word. Tog voel dit of die beperking mens se vryheid aan perke lê. As blogger het ek op Mweb sowel as Litnet onder trolle deurgeloop en weet hoe dit mens se menswaardigheid geknou word. Om egter alles toe te sluit en bang te wees vir elke ding wat met ander mense gebeur, is volgens my om jou eie lewe te beperk.
Dankie vir die inloer/deelneem. Ek hoop jy het 'n heerlike naweek en onthou om darem aan te hou glimlag.
Posted on April 18, 2018 by rondomtaliedraai
Posted on April 15, 2018 by rondomtaliedraai
Is dit vir jou ook lekker om te gee? Hier op die Landgoed ruk die ding eintlik hande uit, want jy gee nie 'n bordjie terug sonder iets op nie … grinnik … nou die aand het ek iemand se vurk gebruik en tuis gewas en 'n geurige sakkie koffie daarin gehak toe ek dit terug gee. Dis vir my al te lekker om spesiale dinge uit te dink om vir ander te gee. Die waarde vir my lê nie in die geldelike waarde nie, maar in die blink gedagte wat ek dink spesiaal vir die ontvanger sal wees. Die heel lekkerste is egter om iets vir iemand te gee sodat die persoon nie weet van wie dit kom nie en as jy sien hoe die persoon dit geniet. Nou moet ek net 'n klomp geld by die Lotto wen.
Dankie vir jou inloer. Hoop daar is iets vir jou wenslysie, maar dat jy darem iets sal sien wat jou laat glimlag. Hoop jy het 'n vrolike week.